Diari Oficial de la Generalitat Valenciana


Sumari del DOGV 8177, del 24-11-2017 (2017/10238)

RESOLUCIÓ de 16 de novembre de 2017, del president de CulturArts Generalitat, per a la concessió d'ajudes a la producció i edició discogràfica per a l'any 2017.
----------------------------------------------------------------------------------------------------------------------------------------------------------------

### Dades del document

Número de DOGV
:   8177

Data del DOGV
:   24-11-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/10876


Data del document
:   16-11-2017

Organisme emissor
:   Culturarts Generalitat

Tipus de document
:   Resolució

Anàlisi jurídica

 Descriptors 

:   * Culturarts Generalitat
    * ajuda pública

RESOLUCIÓ de 16 de novembre de 2017, del president de CulturArts Generalitat, per a la concessió d'ajudes a la producció i edició discogràfica per a l'any 2017. [2017/10658]  
Vistes les actuacions realitzades per a la tramitació i resolució dels expedients incoats com a conseqüència de les sol·licituds presentades en el marc de la Resolució de 23 de maig de 2017, del president de CulturArts Generalitat (DOGV 8049, 26.05.2017), de convocatòria d'ajudes a la producció i edició discogràfica per a l'exercici de 2017, i en atenció als següents  
  
Antecedents de fet  
Primer. Per mitjà de la Resolució de 23 de maig de 2017, del president de CulturArts Generalitat (DOGV 8049, 26.05.2017), es van convocar ajudes a la producció i edició discogràfica per a l'exercici de 2017, tenint en compte les bases reguladores aprovades mitjançant una Ordre 33/2016, de 18 de juliol, de la Conselleria d'Educació, Investigació, Cultura i Esport (DOCV 7832, 20.07.2016), per a la concessió de subvencions públiques en règim de concurrència competitiva de les diferents matèries culturals integrades en CulturArts Generalitat.  
Segon. De conformitat amb el que estableix l'apartat primer del resolc tercer de la convocatòria, el termini de presentació de sol·licituds era de trenta dies naturals, a comptar de l'endemà de la publicació de la convocatòria, per la qual cosa va finalitzar el 26 de juny de 2017, i es van presentar trenta-cinc sol·licituds per part de les diferents empreses interessades.  
Tercer. En atenció al que disposa l'article 6, epígraf 3.3, de l'Ordre 33/2016, de 18 de juliol, de bases reguladores, la Comissió Tècnica de Valoració, nomenada per Acord de 13 d'octubre de 2017, del president de CulturArts Generalitat, degudament constituïda i reunida en sessió els dies 18, 24 i 26 d'octubre, i 13 de novembre de 2017, ha portat a efecte les audicions de les proves de gravació aportades i ha valorat les sol·licituds d'acord amb els criteris objectius d'atorgament establits en l'article 3, epígraf 3.3.2. de l'Ordre 33/2016, desenvolupats en el resolc cinqué de la resolució de convocatòria, i ha emés el corresponent informe.  
La proposta motivada de resolució que eleva el director general de CulturArts Generalitat, es formula després de la vista dels expedients i l'informe i proposta evacuat per la Comissió Tècnica de Valoració nomenada a aquest efecte, no figurant en el procediment i no havent-se tingut en compte altres fets, al·legacions i proves que les adduïdes per les persones interessades, i en atenció al que disposa l'article 6, epígraf 6 i 7 de l'ordre de bases reguladores.  
  
Fonaments de dret  
I. Per a la concessió i pagament de les subvencions cal ajustar-se al que disposa la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; les disposicions de caràcter bàsic de la Llei 38/2003, de 17 de novembre, general de subvencions i del Reial decret 887/2006, de 20 de juliol, pel qual s'aprova el Reglament de desplegament d'aquesta llei; així com les bases reguladores aprovades mitjançant l'Ordre 33/2016, de 18 de juliol (DOCV 7832, 21.07.2016), i la Resolució de 23 de maig de 2017, del president de CulturArts Generalitat (DOGV 8049, 26.05.2017), de convocatòria d'ajudes a la producció i edició discogràfica per a l'exercici de 2017.  
II. El Reglament d'organització i funcionament de CulturArts Generalitat, aprovat pel Decret 5/2013, de 4 de gener i modificat per Decret 141/2014, de 5 de setembre, del Consell (DOGV 7355, 08.09.2014), atribueix a l'ens, en l'article 2.2.l, i entre les seues funcions, la convocatòria i gestió de subvencions, ajudes i incentius de les diferents matèries culturals integrades en CulturArts Generalitat.  
D'acord amb el que disposa la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i el Decret 141/2014, de 5 de setembre, del Consell, pel qual es modifica el Reglament d'organització i funcionament de CulturArts Generalitat, el president de CulturArts és l'òrgan competent per a la resolució de la convocatòria d'ajudes. Així s'estableix en l'article 4.2.j, que atribueix la competència de resoldre la concessió dels incentius, ajudes i subvencions al president de l'entitat, que és el titular de la conselleria que ostenta les competències en matèria de cultura.  
  
Per tot això, en virtut dels antecedents de fet i fonaments de dret que han quedat exposats, vistes l'acta, i proposta evacuada per La comissió tècnica de valoració, així com els preceptes legals i reglamentaris esmentats i la resta de pertinent aplicació, en l'exercici de les competències que tinc atribuïdes, de conformitat amb l'article 7 de les bases reguladores, vista la proposta que amb caràcter de definitiva, eleva el director general de CulturArts Generalitat, i de conformitat amb allò que disposa l'article 6, epígrafs 6 i 7 de les bases reguladores, resolc:  
  
  
Primer  
Concedir ajuda a les sol·licituds de projectes per a la producció i edició discogràfica i per l'import, en conjunt, de 63.570 - que s'especifiquen a continuació:  
  
  
  
L'import global màxim d'aquestes ajudes és de 64.000 - que es financen a càrrec de la línia de subvenció S6426000, «Ajudes a la producció discogràfica», de la secció 9, entitat 00318, del capítol IV del pressupost de CulturArts Generalitat per a 2017.  
  
Segon  
Anul·lar el crèdit no disposat que ascendeix a quatre-cents trenta euros (430 ?) en no haver resultat necessari, ateses les sol·licituds presentades, els pressuposts corresponents i les puntuacions obtingudes, en relació amb les ajudes màximes a percebre.  
  
  
Tercer  
Les ajudes concedides per mitjà d'aquesta resolució estan acollides al règim de minimis establit en el Reglament UE número 1407/2013, de la Comissió, de 18 de desembre de 2013 (DOUE L352, de 24.12.2013), relatiu a l'aplicació dels articles 107 i 108 del Tractat UE a les ajudes de minimis.  
  
Quart  
El pagament d'aquestes subvencions queda condicionat al compliment de les obligacions assenyalades en el resolc seté de la resolució de convocatòria, entre les quals es troba la de comunicar per escrit l'acceptació de l'ajuda en un termini no superior als 15 dies naturals des de la publicació de la resolució de concessió al DOGV, segons model de l'annex III de la convocatòria, i a la justificació per part del beneficiari d'acord amb allò que s'ha assenyalat en el resolc huité d'aquesta resolució, per import mínim del doble de la subvenció concedida, fins a la data de 29 de desembre de 2017. La falta de justificació en el termini indicat determinarà la pèrdua del dret al cobrament de la subvenció.  
  
  
Cinqué  
Donar publicitat a les ajudes concedides en compliment d'allò que s'ha assenyalat en l'article 18.1 de la Llei 38/2003, de 17 de novembre, general de subvencions.  
  
Sisé  
Denegar l'ajuda sol·licitada per als projectes de producció i edició discogràfica i pels motius que s'especifica, de les presentades per:  
  
  
Motius de denegació de les ajudes sol·licitades:  
A. No completar en termini la documentació requerida, inclosa, si és el cas, la prova de gravació en format digital del projecte musical que es pretén registrar, de conformitat amb allò que s'ha assenyalat en l'article 5, epígraf 4, de l'ordre de bases reguladores, així com en el resolc tercer, epígraf 3.g) de la resolució de convocatòria.  
B. No haver acreditat la persona sol·licitant al finalitzar el termini de presentació de sol·licituds la condició de beneficiari exigida en l'article 2, epígraf 2.4.2, de l'ordre de bases reguladores, especialment el trobar-se donat d'alta en el corresponent epígraf d'activitats de producció i/o edició discogràfica.  
C. No haver obtingut la sol·licitud presentada per la persona interessada la puntuació mínima de 65 punts exigida en l'article 3, epígraf 3.3.2, de l'ordre de bases reguladores, d'acord amb els criteris de valoració que desenvolupa el resolc cinqué de la resolució de convocatòria, en concurrència amb les altres sol·licituds, per a ser inclosa en la proposta de resolució de l'òrgan instructor, vistos els expedients i l'informe proposta de la comissió tècnica de valoració.  
D. No complir la finalitat, objecte i condicions previstes per a les ajudes en el resolc primer de la resolució de convocatòria al tractar-se de projectes d'edició i producció que contenen obres musicals de compositors no valencians o els intèrprets professionals de les quals no reuneixen aquesta condició.  
  
De conformitat amb el que estableix la normativa de procediment administratiu comú, i els articles 10, 14, 46 de la Llei 29/1998, reguladora de la jurisdicció contenciosa administrativa, contra aquest acte, que posa fi a la via administrativa, es podrà interposar potestativament un recurs de reposició o bé es podrà plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant del president de CulturArts Generalitat, en qualitat d'òrgan competent per a concedir les ajudes en el termini d'un mes a comptar de l'endemà de la seua publicació.  
b) El recurs contenciós administratiu s'haurà de plantejar davant dels jutjats contenciosos administratius de València en el termini de dos mesos a comptar de l'endemà de la publicació.  
  
València, 16 de novembre de 2017. El president: Vicent Marzà Ibáñez.